Rolf Nesch
Rolf Nesch, 1893-1975, tysk-norsk billedkunstner, fra 1933 bosat i Norge. Rolf Nesch var elev af bl.a. Ernst Ludwig Kirchner og arbejdede i en ekspressionistisk udtryksform, før han gav sig til at eksperimentere med at kombinere forskellige materialer som metal, træ, glas og sten i billeder med abstrakt forenklede motiver, fx Fred (1936-37, Nasjonalgalleriet, Oslo).
I Rolf Neschs grafiske arbejder indgår tryk med plader, der er delvis gennemætsede eller påloddet metaltråde o.l.